FOTO: Continuă activitățile polițiștilor din Alba pentru creșterea siguranței în școli: Elevii au discutat cu polițiștii despre bullying, consumul de droguri și traficul de persoane
Peste 6.800 de elevi și cadre didactice au interacționat și povestit cu polițiștii din Alba despre bullyng, consumul de droguri, traficul de persoane sau victimizarea prin fapte de violență, în cadrul evenimentului național „Săptămâna Școala în Siguranță.”
Prevenirea bullyingului, a consumului de droguri, a traficului de persoane și a victimizării prin fapte cu violență, dezbătute de polițiștii împreună cu elevii din 138 de unități de învățământ din județ, în cadrul evenimentului național ,,Săptămâna Școala în Siguranță”
În perioada 14 – 17 mai 2024, polițiștii Biroului Siguranță Școlară din cadrul Inspectoratului de Poliție al Județului Alba, alături de polițiști de la subunitățile inspectoratului, au intensificat activitățile informativ – preventive, în scopul creșterii siguranței în unitățile de învățământ din județ.
Polițiștii au ajuns, în cele 4 zile, în 138 de unități de învățământ din județ și au interacționat cu peste 6.800 de elevi și cadre didactice care au fost informați cu privire la efectele negative ale consumului de droguri, modul în care acestea afectează sănătatea fizică și psihică, consecințele legale ale consumului și traficului de droguri precum și cu privire la răspunderea penală a minorilor.
Citește și: FOTO: Acțiuni informative ale IPJ Alba. Peste 150 de elevi au participat la dezbateri privind comportamentul pozitiv pe tema prevenirii violenței în școală
De asemenea, elevii au învățat cum să recunoască și să reacționeze în situații de bullying, cyberbullying și despre cum să prevină implicarea sau victimizarea prin fapte cu violență, despre efectele, cauzele și impactul fenomenului de violență asupra victimelor și comunității dar și cum să identifice semnele traficului de persoane, care sunt măsurile de precauție ce trebuie adoptate, precum și despre importanța protejării intimității și a vieții private.
În activitățile desfășurate, alături de polițiștii Biroului Siguranță Școlară au fost implicați specialiști din cadrul Centrului Regional de Prevenire Evaluare și Consiliere Antidrog Alba, de la Agenția Națională Împotriva Traficului de Persoane – Centrul Regional Alba Iulia și alți parteneri instituționali.
Activitățile au fost organizate în cadrul evenimentului național ,,Săptămâna Școala în Siguranță”, proiect inițiat de Direcția Siguranță Școlară din cadrul Poliției Române, menit să conștientizeze elevii cu privire la necesitatea adoptării unui comportament pozitiv pe tema prevenirii violenței în mediul școlar și pentru asigurarea unui climat educațional optim.
Secțiune Știri sub articolul principal
Urmăriți Ziarul Unirea și pe GOOGLE ȘTIRI
Știri recente din categoria Curier Județean
MÂINE: Versinaj de pictură la Palatul Apor, cu ocazia Nopții Muzeelor. 18 lucrări propuse în expoziția intitulată „Traian Achim, un pictor albaiulian”
MÂINE: Versinaj de pictură la Palatul Apor, cu ocazia Nopții Muzeelor. 18 lucrări propuse în expoziția intitulată „Traian Achim, un pictor albaiulian” „Traian Achim, un pictor albaiulian” este numele expoziției de pictură oferită de către Universitatea „1 Decembrie 1918” din Alba Iulia, la Palatul Apor, cu ocazia Nopții Muzeelor. Versinajul o să ofere 18 lucrări […]
Secțiune Articole Similare
-
Sănătatea și naturăacum 4 zile
Efectele miraculoase ale ceaiului negru: Ajută la slăbit, combate ridurile și menține dantura sănătoasă
-
Actualitateacum o zi
Micii producători, taxați de la 1 iulie 2024 pentru transportul propriilor produse la piață: Noul impozit este impus de ANAF
-
Opinii - Comentariiacum 3 zile
15 Mai: Ziua Naţională a Medicului Veterinar
-
Opinii - Comentariiacum o zi
16 mai – Cuviosul Teodor cel Sfințit, un mare sfânt al cărui nume îl poartă foarte mulţi români
-
Opinii - Comentariiacum 5 zile
13 mai: Sfânta Glicheria. Povestea muceniței aruncată la fiare sălbatice, pentru că a refuzat să aducă jertfe idolului lui Zeus. Din moaștele ei a izvorât mir tămăduitor, care vindeca toate bolile
-
Curier Județeanacum 4 zile
Restaurant din Alba Iulia, angajează ospătari: Condiții de aplicare